
REPUBLIKA HRVATSKA
VARAŽDINSKA ŽUPANIJA
Općina Sveti Đurđ
Općinsko vijeće

KLASA: 363-02/26-01/7
URBROJ: 2186-21-02-26-1
Sveti Đurđ, 17. rujna 2026.


Na temelju odredbe članka 34. i 35. Zakona o komunalnom gospodarstvu („Narodne novine“ broj 68/18., 110/18., 32/20., 145/24.) i članka 22. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.), Općinsko vijeće Općine Sveti Đurđ na 10. sjednici održanoj 17.9.2026. godine donosi sljedeću
ODLUKU
o povjeravanju obavljanja komunalne djelatnosti usluge ukopa 
pokojnika trgovačkom društvu LUKOM d.o.o. 

Članak 1.
Ovom se Odlukom povjerava obavljanje komunalne djelatnosti usluge ukopa pokojnika unutar groblja u Općini Sveti Đurđ trgovačkom društvu  LUKOM d.o.o., OIB: 29732862130, Koprivnička ulica 17, Ludbreg, 42230 Ludbreg (dalje u tekstu: Isporučitelj komunalne usluge).
Članak 2.
Utvrđuje se da je Isporučitelj komunalne usluge trgovačko društvo u kojem su svi poslovni udjeli u vlasništvu jedinica lokalne samouprave, i to Grada Ludbrega, Općine Martijanec, Općine Mali Bukovec, Općine Veliki Bukovec, Općine Sveti Đurđ i Općine Jalžabet te da je registrirano za obavljanje povjerene komunalne djelatnosti.
Članak 3.
(1) Pod uslugom ukopa pokojnika unutar groblja podrazumijevaju se ispraćaj i ukop unutar groblja u skladu s posebnim propisima. 
(2) Isporučitelj komunalne usluge obavljat će uslugu iz članka 1. na grobljima na području Općine Sveti Đurđ i to na: groblju u Svetom Đurđu, groblju u Hrženici, groblju u Sesvetama Ludbreškim i groblju u Strugi. 
Članak 4.
Općina Sveti Đurđ omogućit će Isporučitelju komunalne usluge korištenje nekretnina, objekata, uređaja i opreme u vlasništvu Općine Sveti Đurđ koji su nužni za obavljanje povjerene komunalne djelatnosti, sukladno posebnim propisima i aktima Općine.

Članak 5.
(1) Isporučitelj komunalne usluge obvezan je povjerenu mu komunalnu uslugu obavljati savjesno i u skladu s zakonskim propisima i pravilima struke, pridržavajući se načela komunalnog gospodarstva.
(2) Isporučitelj komunalne usluge obvezan je:
· organizirati i kontinuirano obavljati uslugu ukopa;
· osigurati zakonito i pravodobno obavljanje ukopa;
· voditi propisane evidencije;
· postupati prema Zakonu o grobljima;
· postupati prema Odluci o grobljima na području Općine Sveti Đurđ;
· donijeti i primjenjivati opće uvjete isporuke komunalne usluge;
· imati cjenik usluge;
· osigurati transparentno iskazivanje cijena;
· Općini dostavljati podatke i izvješća o obavljanju djelatnosti;
· omogućiti nadzor Općine;
· održavati objekte i opremu koji su mu dani na korištenje, ako je to njegova obveza;
· voditi računovodstvo za ovu djelatnost odvojeno od drugih djelatnosti, ako za to postoji zakonska obveza.
Članak 6. 
Isporučitelj komunalne usluge dužan je donijeti opće uvjete isporuke komunalne usluge ukopa i kremiranja pokojnika, uz prethodnu suglasnost Općinskog vijeća Općine Sveti Đurđ, u skladu sa Zakonom o komunalnom gospodarstvu i posebnim propisima.
Članak 7.
Komunalna djelatnost iz članka 1. ove Odluke povjerava se na obavljanje Isporučitelju komunalne usluge na razdoblje od 10 godina.  
Članak 8.
Ova Odluka stupa na snagu prvog dana od dana objave u „Službenom vjesniku Varaždinske županije“. 

OPĆINSKO VIJEĆE OPĆINE SVETI ĐURĐ

Predsjednik Općinskog vijeća
Davor Kraljić

